6. Projektforslag fra [adresse] for fjernvarmeforsyning af [adresse] (Åben)
Tidl. politisk behandling
Forventet sagsgang
       TM-U
Lovgrundlag
Varmeforsyningsloven, Projektbekendtgørelsen, 
Bekendtgørelse om tilskud til projekter vedr. udrulning 
af fjernvarmedistributionsnet
SAGENS INDHOLD
Teknik- og Miljøudvalget skal i denne sag tage stilling til et projektforslag fra [adresse] om 
fjernvarmeforsyning af både eksisterende og ny bebyggelse i og omkring [adresse]. I den forbindelse skal 
der også etableres en ca. 1,2 km lang forsyningsledning fra det eksisterende fjernvarmenet i Hadsten. 
Projektområdet, der ses på side 7 i projektforslaget (bilag 1), omfatter eksisterende bebyggelse indenfor 
otte lokalplanområder samt ny bebyggelse i de to kommende udstykningsområder for lokalplanerne nr. 387 
og nr. 390, der vil give mulighed for opførelse af i alt ca. 125 nye parcelhuse af varierende størrelse.
De fleste af de eksisterende lokalplaner indeholder bestemmelser om, at ny bebyggelse skal tilsluttes 
kollektiv varmeforsyning. Hvis projektforslaget godkendes, vil det dog være frivilligt for eksisterende 
bebyggelse i hele projektområdet at tilslutte sig fjernvarme. I projektet forudsættes det, at de nye 
udstykningsområder udbygges og tilsluttes fjernvarme i løbet af fire år og at tilslutningen af eksisterende 
bebyggelse vil ske over otte år.
[adresse] har kapacitet til at forsyne projektområdet, hvoraf en del i dag er godkendt som 
gasselskabet Evidas forsyningsområde. Med godkendelse af det aktuelle projektforslag, ændres 
områdeafgrænsningen, så [adresse] vil få forsyningspligt i hele projektområdet, der har et 
samlet potentielt varmebehov på 5.770 MWh ved fuld udbygning. 
VURDERING
På baggrund af oplysningerne i projektforslaget vurderer Teknik og Miljø, at projektet som helhed er 
samfundsøkonomisk fordelagtigt.
 
Projektet indebærer en samlet anlægsinvestering på 24,8 mio. kr. for [adresse]. 
[adresse] beregninger viser, at fjernvarmeudvidelsen vil bidrage med et positivt resultat for 
varmeværket på ca. 200.000 kr. årligt ved fuld tilslutning, herunder konvertering af alle de eksisterende 
boliger fra naturgas, olie, el og fastbrændsel til fjernvarme.  
 
I december 2020 vedtog Folketinget en ny bekendtgørelse om tilskud til projekter vedrørende udrulning af 
fjernvarmedistributionsnet. Denne mulighed ønsker [adresse] at gøre brug af, og i 
projektforslaget er der derfor foretaget en såkaldt break-even beregning i forhold til den nødvendige 
minimumstilslutning. Beregningen viser, at [adresse] vil kunne søge Energistyrelsen om ca. 2,0 
mio. kr. i støtte, hvis projektforslaget godkendes af Favrskov Kommune. 
Teknik- og Miljøudvalget
04-03-2021 08:00
Sagsnr. MOD-2020-00148
DokID: 
Sagsbehandler: Søs Danielsen 
([adresse]) (marir)
Et projekt kan dog risikere ikke at opnå tilsagn om tilskud, bl.a. fordi tilskudsmidlerne er begrænsede. Hvis 
projektet ikke opnår tilskud, bortfalder den kommunale godkendelse. De nærmere regler fremgår af 
Energistyrelsens vejledning på området (bilag 2). 
Brugerøkonomiske beregninger viser, at installation af fjernvarme vil give en samlet årlig besparelse for en 
gennemsnitlig eksisterende bolig på ca. 2.650 kr. i forhold til fortsat individuel naturgasforsyning og ca. 
4.150 kr. i forhold til installation af en varmepumpe. For nye og lidt større huse vil den årlige besparelse 
ved valg af fjernvarme være godt 2.900 kr. set i forhold til en varmepumpe. 
Samfundsøkonomiske beregninger viser, at den samlede besparelse ved valg af fjernvarme set over 20 år 
vil være ca. 17 mio. kr. i forhold til det alternative scenarie, hvor al ny bebyggelse forsynes med individuelle 
varmepumper, og hvor opvarmning med naturgas, olie, el og fastbrændsel i eksisterende boliger 
efterhånden 
erstattes 
med 
individuelle 
varmepumper. 
Der 
er 
i 
den 
forbindelse 
lavet 
følsomhedsberegninger, der viser, at projektet fortsat er robust ved bl.a. øgede investerings- og 
brændselsomkostninger. 
Energi- og miljømæssige beregninger viser, at der ved gennemførelse af projektet vil være en samlet 
udledning over 20 år på 31 tons CO2 mod 716 tons ved installation af individuelle varmepumper. 
[adresse] er selv ansvarlig for at indhente eventuelle øvrige nødvendige tilladelser til brug for 
realiseringen af projektet og har i den forbindelse også indsendt en særskilt ansøgning om screening af 
projektet efter miljøvurderingsloven.
ØKONOMI
Til projektet forventer [adresse] at søge Favrskov Kommune om kommunegaranti for optagelse 
af lån i Kommunekredit på 24,8 mio. kr., hvoraf der skal betales en løbende garantiprovision til kommunen 
hvert år af restgælden på lånet. Der vil blive fremsendt særskilt ansøgning om kommunegaranti til 
behandling i Byrådet.
INDDRAGELSE
Projektforslaget har været sendt i høring ved Evida, der har meddelt, at de ikke har bemærkninger til 
projektet.
INDSTILLING
Den konstituerede direktør for Teknik og Miljø indstiller til Teknik- og Miljøudvalget:
 
1.  At ”Projektforslag for fjernvarmeforsyning af [adresse]” godkendes på vilkår om, at hvis der efterfølgende 
ikke opnås tilsagn om tilskud i henhold til bekendtgørelse nr. 2306 af 18. december 2020 om tilskud til 
projekter vedrørende udrulning af fjernvarmedistributionsnet, gælder,
 

at godkendelsen bortfalder

at der ikke er indtrådt forsyningspligt for [adresse] i projektområdet
BESLUTNING
Teknik- og Miljøudvalget, 4. marts 2021
Fraværende: Ingen.
Godkendt.
Bilag
1.
Projektforslag fra [adresse] for fjernvarmeforsyning af [adresse] (2388311)
2.
Vejledning fra ENS om kommunale godkendelser ifm. fjernvarmepuljen (2397507)
